झूठ बोल रहा PAK, परिवार को नहीं सौपी गई अगवा की गयी सिख लड़की - जबरन धर्म परिवर्तन किया गया - Newstrend\nHome/ब्रेकिंग न्यूज़/झूठ बोल रहा PAK, परिवार को नहीं सौपी गई अगवा की गयी सिख लड़की – जबरन धर्म परिवर्तन किया गया\nAnkit Palअगस्त 31, 2019\nपकिस्तान हमेशा से झूठ बोलने और अपना एजेंडा फ़ैलाने के लिए गलत काम करने को लेकर बदनाम रहा हैं. यदि आप ख़बरों पर नज़ारे गडाए हुए हैं तो जरूर जानते होंगे कि हाल ही में पाकिस्तान के लाहौर के ननकाना साहिब इलाके में एक ऐसा मामला सामने आया हैं जहाँ एक मुस्लिम युवक ने सिख लड़की का जबरन धर्म परिवर्तन करवा उस से निकाह कर लिया हैं. अब इस मामले पर दिल्ली सिख गुरुद्वारा प्रबंधक कमेटी के अध्यक्ष मनजिंदर सिंह सिरसा का एक बड़ा बयान आया हैं. पाकिस्तान ये दावा कर रहा था कि उसने सिख लड़की को उसके परिवार को सौप दिया हैं. हालाँकि सिरसा पाकिस्तान के इस दावे को झूठा बता रहे हैं. उनका कहना हैं कि पीड़ित लड़की को बस गवर्नर हाउस से दूर से ही उसके परिवार को दिखाया गया हैं. ऐसे में लड़की को उसके परिवार के लोगो के हवाले अभी भी नहीं किया गया हैं.\nसिरसा का कहना हैं कि पैस्तान लगातार झूठ फैला रहा हैं. वो बोल रहा हैं कि पीड़िता को उसकी फैमिली को दे दिया गया हैं. लेकिन ये झूठ हैं. वो ये झूठ इसलिए बोल रहा हैं ताकि लाहौर में जारी इंटरनेशनल सिख कन्वेंशन में जो दुनियां भर से सिख आए हैं वो पाकिस्तान का विरोध ना करने लगे. वो सच्चाई लोगो से छिपा रहा हैं.\nमीडिया सूत्रों से मिली जानकारी के मुताबिक पीड़ित लड़की की उम्र 19 साल हैं. उसके पिता भगवान सिंह गुरुद्वारा तंबू साहिब के ग्रंथी (पुजारी) हैं. दावा हैं कि इस लड़की को जबरन बंदूक की नोक पर धमकी देते हुए धर्म परिवर्तन कराया हैं. जब से ये खबर वायरल हुई हैं कि पाकिस्तान में एक अल्पसंख्यक समुदाय की लड़की का जबरन धर्मांतरण कराया गया हैं तभी से सोशल मेडिया पर लोग नाराजगी जताते हुए विरोध प्रकट कर रहे हैं. इसके अतिरिक्त दिल्ली में मौजूद सिख समुदाय के लोग भी सड़को पर आ उतरे हैं और इस मामले को लेकर विरोध प्रदर्शन कर रहे हैं. उधर दूसरी तरफ पाकिस्तानी पुलिस का कहना हैं कि लड़की के साथ कोई भी जबरदस्ती नहीं की गई हैं. उसने अपनी मर्जी से ही इस्लाम कबूला हैं और हसन नाम के शख्स से निकाह किया हैं.\nबीते शुक्रवार भारत ने भी ये मसला पाकिस्तान के समक्ष उठाया हैं. भारत ने पाकिस्तान को नसीहत दी हैं कि वे जितना जल्दी हो सके इस मामले का समाधान करे. दरअसल इस मामले को लेकर भारत और अन्य देशो के सिख समुदाय संगठनों के प्रतिवेदन इंडिया को इले हैं. ऐसे में विदेश मंत्रालय के प्रवक्ता रवीश कुमार ने कहा कि हमने पाकिस्तान की गवर्नमेंट से इस बारे में बातचीत की हैं. हमने उन्हें इसके तुरंत समाधान के लिए कहा हैं.\nअब ऐसे में देखना ये होगा कि क्या पाकिस्तान अपनी इस गलती को मानता हैं या फिर कोई और मनगड़त कहानी बनाता हैं. पाकिस्तान की ये हिस्ट्री रही हैं कि वो कभी अपनी गलती मानता नहीं हैं. बल्कि हमेशा ही उस पर पर्दा डालने की कोशिश करता हैं. हालाँकि लोग उसकी इस आदत से वाकिफ रहते हैं और उसका झूठ ज्यादा दिनों तक टिक नहीं पाता हैं.\nकांग्रेस पर Facebook की सर्जिकल स्ट्राइक, ‘झूठा प्रचार करते पकड़े गए 687 पेज को किया तहस-नहस’


World Vegetarian Day 2020: How To Become A Vegetarian? Add This Food In Vegetarian Diet, A Vegetarian Gets Amazing Health Benefits - World Vegetarian Day 2020: कैसे बनें शाकाहारी? इन चीजों का करें सेवन, जानें वेजिटेरियन को मिलने वाले कमाल के फायदे!\nहोमहेल्थWorld Vegetarian Day 2020: कैसे बनें शाकाहारी? इन चीजों का करें सेवन, जानें वेजिटेरियन को मिलने वाले कमाल के फायदे!\nWorld Vegetarian Day 2020: वर्ल्ड वेजिटेरियन डे खुद को एक वेजिटेरियन डाइट पर मोड़ने का एक खास दिन हो सकता है. अगर आप शाकाहारी बनना चाहते हैं, तो वेजिटेरियन डे (Vegetarian Day) को चुनकर आप शाकाहारी होने के फायदे ले सकते हैं. विश्व शाकाहार दिवस (World Vegetarian Day), हर साल 1 अक्टूबर को पूरे विश्व में मनाया जाता है.\nWritten by Avdhesh Painuly, Updated: 1 अक्टूबर, 2020 9:52 AM\nWorld Vegetarian Day 2020: वेजिटेरियन फूड्स का सेवन कर कई स्वास्थ्य लाभ ले सकते हैं\nयहां जानें कैसे बनें वेजिटेरियन.\nवेजिटेरियन फूड्स का सेवन कर पाएं कई स्वास्थ्य लाभ.\nवर्ल्ड वेजिटेरियन डे पर करें शाकाहारी भोजन पर स्विच.\nWorld Vegetarian Day 2020: वर्ल्ड वेजिटेरियन डे खुद को एक वेजिटेरियन डाइट पर मोड़ने का एक खास दिन हो सकता है. अगर आप शाकाहारी बनना चाहते हैं, तो वेजिटेरियन डे (Vegetarian Day) को चुनकर आप शाकाहारी होने के फायदे ले सकते हैं. विश्व शाकाहार दिवस (World Vegetarian Day), हर साल 1 अक्टूबर को पूरे विश्व में मनाया जाता है. लोग कई कारणों से शाकाहारी भोजन (Vegetarian Food) का चयन करते हैं. कुछ लोगों के लिए, शाकाहारी भोजन सेहतमंद रहने या नॉन-वेजिटेरियन हार्मोन से बचने का एक तरीका है. अगर आप शाकाहारी आहार (Vegetarian Diet) यानि वेजिटेरियन डाइट लेने के बारे में सोच रहे हैं, तो क्या आपने विचार किया है कि आप किस प्रकार के शाकाहारी होंगे? एक बार जब आप यह तय कर लेते हैं कि आप अब से नॉनवेज नहीं खाएंगे, तो आपको यह भी प्लान बना लेना चाहिए कि ऐसे कौन से वेजिटेरियन फूड्स हैं जिन्हें खाकर आप शरीर में सभी पोषक तत्वों की कमी को दूर कर सकते हैं.\nWorld Vegetarian Day 2020: दोस्तों, करीबियों को इन मैसेजेस और Quotes से दें विश्व शाकाहारी दिवस की शुभकामनाएं\nWorld Vegetarian Day 2020: अगर आप शाकाहारी हैं, तो ये बीमारियां रहेंगी आपसे दूर\nवेजिटेरियन डाइट फायदे (Vegetarian Diet Benefits) कई हैं. अगर आप वेजिटेरियन डाइट पर फोकस करने से पहले वेजिटेरियन डाइट के स्वास्थ्य लाभ जानना चाहते हैं, तो आप सही जगह पर हैं. इसके साथ ही वेजिटेरियन डाइट शुरू करने वाले\nशाकाहारी भोजन के प्रकार | Types Of Vegetarian Food\nअगर आप शाकाहारी डाइट का पालन करते हैं, तो इसका मतलब है कि आप मांस, मुर्गी या मछली नहीं खाते हैं. खाने वालों की इस श्रेणी को और अधिक विभाजित किया जा सकता है कि आप अपने भोजन में किन पशु उत्पादों को शामिल करना चाहते हैं:\n- लैक्टो-ओवो शाकाहारी दोनों अंडे और डेयरी उत्पाद खाते हैं.\n- लैक्टो शाकाहारी डेयरी उत्पाद खाते हैं लेकिन अंडे नहीं.\n- ओवो शाकाहारी अंडे नहीं बल्कि डेयरी उत्पाद खाते हैं.\nअगर आप शाकाहारी आहार का पालन करते हैं, तो आप मांस, मुर्गी या मछली नहीं खाते हैं। आप जिलेटिन या शहद जैसे डेयरी उत्पादों, अंडे, या अन्य पशु उत्पादों का उपभोग नहीं करते हैं.\nआंशिक शाकाहारी | Partially Vegetarian\n- एक आंशिक शाकाहारी मांस नहीं खाता है लेकिन कुछ पशु खाद्य पदार्थ खाते हैं.\n- पेसेटेरियन मछली खाते हैं लेकिन अन्य सभी मांस से बचते हैं.\n- पोलो-शाकाहारी लोग मुर्गी खाते हैं लेकिन अन्य मांस और मछली से बचते हैं.\nWorld Vegetarian Day 2020: वेजिटेरियन डाइट आपके दिल के स्वास्थ्य के लिए काफी फायदेमंद हो सकती है\nशाकाहारी भोजन के स्वास्थ्य लाभ क्या हैं? | What Are The Health Benefits Of Vegetarian Food\n1. दिल की सेहत के लिए फायदेमंद\nशाकाहारी डाइट लेने से दिल के स्वास्थ्य को बढ़ावा मिल सकता है. शाकाहारी भोजन हृदय रोग के खतरे को कम कर सकता है. शाकाहारी भोजन का सेवन करने से आप अपने कोलेस्ट्रॉल और दिल के दौरे के समग्र जोखिम को कम कर सकते हैं. कई शोधों में सामने आया है कि शुद्ध शाकाहारी भोजन करने वाले लोगों में हृदय से संबंधित रोग होने की संभावना कम होती है. दिल की सेहत के लिए शाकाहारी फूड्स में नीचे दिए गए फूड्स को शामिल करें.\n- उच्च फाइबर साबुत अनाज\n- सब्जियां और फल\n- अन्य कम ग्लाइसेमिक खाद्य पदार्थ\n2. कैंसर के खतरे को करता है कम\nशाकाहारियों में कैंसर के जोखिम को कम करने के साथ थोड़ी बढ़त हो सकती है. अध्ययनों में पाया गया है कि शाकाहारी भोजन से सामान्य तौर पर कैंसर का खतरा कम हो सकता है. इसके अतिरिक्त, कुछ प्रकार के जानवरों से मुक्त आहार से कैंसर के विशिष्ट प्रकारों के लिए जोखिम कम हो सकता है. अन्य आहारों की तुलना में कैंसर के लिए जोखिम को कम करने के लिए शाकाहारी आहार पाया गया है.\n3. डायबिटीज में लाभदायक\nएक स्वस्थ शाकाहारी भोजन का सेवन कर डायबिटीज में ब्लड शुगर लेवल को कंट्रोल किया जा सकता है. इसके साथ ही टाइप2डायबिटीज और संबंधित जटिलताओं का को कम करने में मदद मिल सकती है. शाकाहारी डाइट में ऐसी चीजों को शामिल करें जिनका ग्लाइसेमिक इंडेक्स कम हो. आप साबुत अनाज, फलियां और नट्स का सेवन कर सकते हैं.\n4. ब्लड प्रेशर करेगी कंट्रोल\nकई शोध में यह भी सामने आया है कि जो लोग मांस नहीं खाते हैं उनका रक्तचाप कम हो सकता है. अध्ययनों से पता चला है कि शाकाहारियों का मांस खाने वाले लोगों की तुलना में ब्लड प्रेशर कम होता है. प्लांट बेस्ड फूड्स वसा, सोडियम और कोलेस्ट्रॉल में कम होते हैं, जो आपके रक्तचाप पर सकारात्मक प्रभाव डाल सकते हैं. फलों और सब्जियों में भी पोटेशियम की अच्छी मात्रा होती है.\n5. अस्थमा के लक्षणों को कम करता है\nशाकाहारी भोजन अस्थमा के लक्षणों को कम कर सकता है. कुछ पशु खाद्य पदार्थ एलर्जी या सूजन प्रतिक्रिया उत्पन्न कर सकते हैं. इसलिए आहार से इन खाद्य पदार्थों को हटाने से इन प्रतिक्रियाओं को कम किया जा सकता है. अगर आप डेली बेसिस पर शाकाहारी भोजन का सेवन करते हैं तो आपक अस्थमा के लक्षणों को दूर किया जा सकता है.\n6. हड्डियों के स्वास्थ्य देगी बढ़ावा\nपशु उत्पाद वास्तव में शरीर से कैल्शियम को बाहर निकालने के लिए बाध्य कर सकते हैं, जिससे हड्डियों का नुकसान और ऑस्टियोपोरोसिस हो सकता है. कई फूड्स कैल्शियम से भरपूर होते हैं जिनका सेवन कर हड्डियों को मजबूत किया जा सकता है. शाकाहारी भोजन में कई ऐसे गुण होते हैं जो हड्डियों के स्वास्थ्य को बढ़ावा देने में मदद कर सकते हैं.\nक्या शाकाहारी भोजन सुरक्षित है? | Is Vegetarian Food Safe?\nशाकाहारी भोजन का पालन करने से जुड़े जोखिम विटामिन बी -12 और ओमेगा -3 फैटी एसिड जैसे कुछ विटामिन और खनिजों में कमियों को दूर कर सकते हैं. आप तकनीकी रूप से एक शाकाहारी हो सकते हैं जो पूरी तरह से स्नैक केक, फ्रेंच फ्राइज़ और मिल्कशेक पर आधारित हो सकता है, जिनका पोषण मूल्य बहुत कम होता है. परिणामस्वरूप इन पर कई स्वास्थ्य लाभ लागू नहीं हो सकते हैं.\nworld vegetarian dayWorld Vegetarian Day 2020World Vegetarian Day 2020 imagesworld vegetarian day historyVegetarian Dayvegetarian diet benefitsHealth Benefits Of Vegetarian Food


Khattar-Vij controversy, CID command now handed over to CM | थमा खट्टर-विज विवाद, CID की कमान अब CM के हवाले | Hindi News, राष्ट्र\nWritten by - Zee Hindustan Web Team | Last Updated : Jan 23, 2020, 04:29 AM IST\nविधानसभा चुनाव संबंधी रिपोर्ट मांगने पर शुरू हुआ था विवाद\nदिल्ली के मध्यस्थता कराने से विवाद सुलझने की कही जा रही है बात\nनई दिल्लीः हरियाणा में कई दिनों से चला आ रहा खट्टर-विज के बीच का मौन विवाद थमता दिख रहा है. बुधवार रात इस विवाद के खात्मे की नाटकीय भूमिका लिखी गई. सीआईडी को लेकर सीएम मनोहर लाल और प्रदेश के गृह मंत्री अनिल विज के बीच मतभेद से तनाव का आलम था. हरियाणा सरकार की ओर से बयान देकर कहा गया कि गृहमंत्री अनिल विज का अब आपराधिक जांच विभाग (CID) पर नियंत्रण नहीं रहेगा. इस ताजा घटनाक्रम से अब खट्टर और विज के बीच तनाव खत्म होने की उम्मीद है.\nमुख्यमंत्री खट्टर की सलाह पर हरियाणा के राज्यपाल सत्यदेव नारायण आर्य ने मुख्यमंत्री और दो मंत्रियों को नए विभाग आवंटित किए हैं. मुख्य सचिव की ओर से जारी अधिसूचना में सीआईडी और कार्मिक और प्रशिक्षण विभाग तथा राज भवन से जुड़े मामले मुख्यमंत्री मनोहर लाल खट्टर को उनके मौजूदा प्रभारों के अलावा आवंटित किए गए हैं. वहीं, ट्रांसपोर्ट मिनिस्टर मूलचंद शर्मा के पास उनके मौजूदा मंत्रालय के अलावा आर्ट ऐंड कल्चरल अफेयर्स भी रहेगा.\nगृह मंत्री के नाते अनिल विज ने सीआइडी प्रमुख से वह रिपोर्ट तलब कर ली थी, जो विधानसभा चुनाव के दौरान राजनीतिक दलों की स्थिति के आधार पर तैयार की गई थी. कई दिनों तक जब यह रिपोर्ट नहीं आई तो विज ने स्पष्टीकरण मांग लिया. रिपोर्ट मिलने के बाद अगले दिन ही विज ने उन लोगों की सूची भी तलब कर ली, जिनके फोन टेप किए जाते हैं. इस रिपोर्ट के मांगने पर सरकार में हड़कंप मच गया और यहीं से एक मौन विवाद शुरू हो गया था. इसके बाद मामले ने तूल पकड़ लिया और फिर दिल्ली तक पहुंच गया.\nबड़ी मुश्किल से हो पाया अरविंद केजरीवाल का नामांकन! जानिए: पूरा घटनाक्रम\nअनिल विज बोले, खट्टर मेरे करीबी दोस्त\nइससे पहले अनिल विज ने कहा था कि उनके और मुख्यमंत्री के बीच कोई मतभेद नहीं है क्योंकि खट्टर उनके करीबी मित्र हैं. विज ने पहले इस बात पर नाखुशी जाहिर की थी कि सीआईडी उन्हें विभिन्न विषयों पर जानकारी नहीं देती है. बाद में बयान से विज ने कहा, बुधवार को पहली बार एसपी रैंक के अधिकारी ने मुझे जानकारी दी. अब वह रोजाना मुझे जानकारी देंगे. इस पूरे मामले में यह बदलाव मुख्यमंत्री मनोहरलाल और गृहमंत्री अनिल विज के भाजपा के शीर्ष नेतृत्व से मुलाकात के तुरंत बाद देखने को मिल रहा है.\nमनोहर लाल खट्टर और अनिल विज हाल में भाजपा के राष्ट्रीय अध्यक्ष बनाए गए जेपी नड्डा से मिले थे. हालांकि विज ने इसे केवल शुभकामना मुलाकात बताया था. कहा कि वह केवल नड्डा के भाजपा अध्यक्ष बनाए जाने की बधाई देने गए थे.\nदिल्ली के चुनावी रण में बढ़ रही सरगर्मी! भाजपा और कांग्रेस ने खेला ये दांव\n#ManoharLalKhattarAnil VijCID in Haryana


विशेषांकः गजब की गरिमा - Amazing grace - AajTak\nविशेषांकः गजब की गरिमा\nओडिसी के पुरोधा केलूचरण महापात्र ने इस नृत्य कला का भंडार स्थापित करने में अहम भूमिका अदा की.\n(अपडेटेड 04 सितंबर 2021, 5:15 PM IST)\nकेलूचरण महापात्र (1926-2004)\nअगर केलूचरण महापात्र नहीं होते तो ओडिशी नृत्य कला वह नहीं होती जो आज है. मेरे लिए वे इसके मुख्य वास्तुकार हैं. ओडिशा में रघुराजपुर के चित्रकारों के परिवार से आए महापात्र ने पारंपरिक नृत्य प्रथाओं 'गोटीपुआ’ और 'महरी’ के तत्वों का सार लेकर और मंदिर के मूर्तिशिल्पों, चित्रकारी का अध्ययन करके ओडिसी को बहुआयामी रूप दिया.\nअगर कोई उनसे कहता कि उन्होंने जो किया वह शुद्ध और सच्चा है, तो वे कहते, ''ये तो ऐसा ही था.’’ यह ऐसा नहीं था. उन्होंने गति की शब्दावली को तराशा.\nउनकी रचनात्मक मेधा ने उन्हें महापुरुष बना दिया. उन्होंने जयदेव के गीत गोविंद की उत्कृष्ट अष्टपदियां इतनी वैचारिक निरंतरता के साथ कोरियोग्राफ कीं कि उनमें दर्शक के भीतर भावनाएं जगाने की क्षमता उत्पन्न हो गई.\n1979 में जब वे एक कार्यशाला के दौरान उनमें से एक हमें पढ़ा रहे थे, मैंने उन्हें इसे मंच पर दिखाने के लिए प्रोत्साहित किया. नायिका को चरितार्थ करते वक्त वे जरा भी स्त्रैण नहीं दिखते थे. आज ओडिशी के सैकड़ों पुरुष नर्तक हैं, पर यह रुझान शुरू तो उन्होंने ही किया.\nसंयुक्ता पाणिग्रही हों, सोनल मानसिंह या कुमकुम मोहंती, उन्होंने ऐसे नर्तक-नर्तकी बनाए जो उनका विजन साकार कर सकें.\nवे अपने पीछे ऐसे कई नृत्यकार छोड़ गए, जो दुनिया भर की अकादमियों में उनकी शैली को फैला रहे हैं. उन्होंने वह नींव रखी, जिस पर दूसरे अपने भंडार बना रहे हैं. ठ्ठ\nमाधवी मुद्गल प्रतिष्ठित ओडिसी नृत्यांगना हैं.


हर्ड इम्यूनिटी पर WHO की चेतावनी, चीफ बोले- लोगों को भारी पड़ सकती है ये गलतफहमी - News AajTak\nहर्ड इम्यूनिटी पर WHO की चेतावनी, चीफ बोले- लोगों को भारी पड़ सकती है ये गलतफहमी\n13 अक्टूबर 2020,\nWHO (विश्व स्वास्थ्य संगठन) ने हर्ड इम्यूनिटी (Herd Immunity) के लिए कोरोना वायरस (Coronavius) फैलाने का समर्थन करने वालों को चेतावनी दी है. WHO ने इसे अनैतिक बताया है. विश्व स्वास्थ्य संगठन के प्रमुख ट्रेडोस अधनोम ने सोमवार को एक वर्चुअल प्रेस ब्रीफिंग में कहा, 'हर्ड इम्यूनिटी एक कॉन्सेप्ट है, जिसका इस्तेमाल वैक्सीनेशन में होता है. इसमें वैक्सीनेशन के एक सीमा तक पहुंचने के बाद ही किसी वायरस से आबादी को बचाया जा सकता है.'\nइसे समझाने के लिए उन्होंने खसरे की बीमारी का उदाहरण दिया. उन्होंने कहा, 'यदि कुल आबादी का 95 फ़ीसदी हिस्सा वैक्सीनेट हो जाए तो बचे हुए5प्रतिशत लोगों को हर्ड इम्यूनिटी के चलते वायरस से बचाया जा सकता है.' उन्होंने बताया कि पोलियो में इसकी सीमा रेखा करीब 80 प्रतिशत है.\nWHO प्रमुख ने कहा, 'हर्ड इम्यूनिटी किसी वायरस से इंसान की सुरक्षा करके हासिल की जाती है, ना कि उन्हें जोखिम में डालकर. महामारी से निजात पाने के लिए पब्लिक हेल्थ के इतिहास में कभी हर्ड इम्यूनिटी को एक रणनीति की तरह इस्तेमाल नहीं किया गया है.' उन्होंने जोर देते हुए कहा, 'इसे वैज्ञानिक और नैतिक रूप से रणनीति कहना सही नहीं है.'\nउन्होंने कहा, 'जिस खतरनाक वायरस के बारे में हमें पूरी जानकारी नहीं है, उसे यूं फैलने के लिए छोड़ देना अनैतिक है. महामारी से बचने का यह कोई विकल्प नहीं है.' WHO प्रमुख ने कोविड-19 के खिलाफ इम्यूनिटी डेवलप करने पर जानकारी के अभाव की बात भी कही. जैसे इम्यून की प्रतिक्रिया कितनी मजबूत है और शरीर में कितने दिन तक एंटीबॉडीज रहती है.\nउन्होंने बताया कि ऐसा अनुमान लगाया गया है कि ज्यादातर देशों की 10 फीसद से भी कम आबादी को ये लगता है कि वे वायरस के संपर्क में आए थे. अधिकांश देशों में ज्यादातर लोग वायरस के प्रति असंवेदनशील हैं. उन्होंने बताया कि पिछले चार दिनों में कई देशों ने कोविड-19 के रिकॉर्ड केस दर्ज किए हैं और ये जगह मुख्य रूप से अमेरिका और यूरोप का हिस्सा हैं.\nWHO चीफ ने कहा, 'यहां ना तो कोई शॉर्टकट है और ना सिल्वर बुलेट. टूलबॉक्स में मौजूद सभी साधनों का इस्तेमाल किया जा रहा है.' कोरोना वायरस से अब तक पूरी दुनिया में साढ़े 10 लाख से भी ज्यादा मौतें हो चुकी हैं और लगभग3करोड़ 80 लाख से ज्यादा लोग वायरस की चपेट में आ चुके हैं.\nCorona Vaccine: जॉनसन एंड जॉनसन की कोरोना वैक्सीन से साइड इफेक्ट! ट्रायल पर लगी रोक\nक्या है कोरोना का FELUDA टेस्ट, क्यों 'जासूस' के नाम पर दिया गया इसका नाम\nWHO ने फिर की पाकिस्तान की तारीफ, बताया कैसे किया कोरोना पर कंट्रोल\nWHO बोला- दुखद, लेकिन भारी आशंका, कोरोना से 20 लाख लोग मरेंगे\nट्रंप के बेटे ने कहा- पिता को दी गई थी कोरोना वायरस की 'वैक्सीन'


The Tree Acts Like A Human It Tickles When You Caress The Trunk.\nपेड़ करता है इंसानों जैसी हरकत, तना सहलाने पर होती है गुदगुदी\nइस पेड़ की खासियत यह है कि इसका तना सहलाने पर इसकी टहनियां और पत्ते हिलने लगते हैं और खिलखिलाने जैसी आवाज आती है। इसलिए इसे गुदगुदी वाला पेड़ भी कहा जाता है। दुधवा टाइगर रिजर्व में अभी यह दुर्लभ पेड़ सिर्फ कर्तनियाघाट में ही मिला है।\nहम सभी ने इंसानों को गुदगुदी महसूस करते हुए तो देखा है और खुद ने भी महसूस किया है, लेकिन क्या कोई यह कल्पना कर सकता है कि पेड़ों को भी गुदगुदी होती है। यह सच है कि एक पेड़ ऐसा भी है,जिसे छूने मात्र से ही उसे गुदगुदी होती है और वह खिलखिला उठता है। आज हम आपको ऐसे ही एक पेड़ के बारे में बताने जा रहे हैं, जिसे जानकर आप हैरान रह जाएंगे।\nयह पेड़ अपने ही देश में दुधवा टाइगर रिजर्व के कर्तनिया घाट वन्यजीव विहार में पाया जाता है। लॉफिंग ट्री के नाम से प्रसिद्ध इस दुर्लभ पेड़ को हैरिटेज ट्री का नाम दिया गया है। इसका वानस्पतिक नाम रंडिया डुमेटोरम है। यह रूबीएसी प्रजाति का पेड़ है, जो 300 से 1300 मीटर की उंचाई पर पाया जाता है।\nकर्तनियाघाट रेंज परिसर मार्ग के दायीं ओर लगा है\nदुधवा टाइगर रिजर्व का वातावरण रहस्य और रोमांच से भरा है। यहां 75 प्रजातियों के वृक्ष, 21 प्रकार की झाड़ियां, 77 प्रजातियों की घासों के अलावा 179 प्रजातियों के जलीय पौधे हैं। इन्हीं में लॉफिंग ट्री भी है, जो कर्तनिया घाट वन्यजीव विहार में उपलब्ध है। यह पेड़ इंसानों जैसी हरकत करता है। इसका तना सहलाने पर इसे गुदगुदी होने लगती है और मचलने लगता है।\nयह पेड़ कर्तनियाघाट रेंज परिसर मार्ग के दायीं ओर लगा है। इस पेड़ की खासियत यह है कि इसका तना सहलाने पर इसकी टहनियां और पत्ते हिलने लगते हैं और खिलखिलाने जैसी आवाज आती है। इसलिए इसे गुदगुदी वाला पेड़ भी कहा जाता है। दुधवा टाइगर रिजर्व में अभी यह दुर्लभ पेड़ सिर्फ कर्तनियाघाट में ही मिला है। इस पेड़ के गुण धर्म और औषधीय उपयोगिता को लेकर कई लोग अध्ययन कर रहे हैं।\nदुधवा टाइगर रिजर्व के फील्ड डायरेक्टर संजय पाठक बताते हैं कि दुधवा आने वाले सैलानी इस अद्भुत पेड़ को देखकर हैरत में पड़ जाते हैं। टाइगर रिजर्व में जिस तरह यहां का प्राकृतिक सौंदर्य और दुर्लभ जीव सैलानियों को आकर्षित करते हैं, उसी तरह लॉफिंग ट्री या गुदगुदी वाला पेड़ भी आकर्षण का केंद्र है।\nकुछ पेड़ों में जीवों की भांति होती है संवेदनशीलता\nयुवराजदत्त महाविद्यालय में वनस्पति विज्ञान के विभागाध्यक्ष डॉ. डीके सिंह का कहना है कि प्राणियों की तरह पेड़-पौधों में भी जीवन होता है। कुछ पेड़ों में जीवों की तरह संवेदनशीलता भी होती है, जिसके कारण उन्हें छूने पर प्रतिक्रिया होती है जैसे छुई मुई का पौधा। इसे छूने पर कुछ देर के लिए पत्तियां सिकुड़ जाती हैं। ऐसा लगता है जैसे छू लेने से पौधा शरमा गया हो। यही संवेदनशीलता लाफिंग ट्री में भी है। इस कारण छूने पर इसे गुदगुदी का एहसास होता है।\nउत्तराखंड के कालढूंगी जंगलों में भी पाया जाता है\nलाफिंग ट्री उत्तराखंड के कालाढूंगी के जंगलों में भी पाया जाता है, जहां इसे थनेला नाम से जाना जाता है। एक तरफ जहां यह पेड़ पर्यटकों को अपनी ओर आकर्षित करता है, वहीं दूसरी ओर इस पेड़ की अनोखी हरकतों के बारे में वैज्ञानिक अनुसंधान कर रहे हैं। वैज्ञानिक इस पेड़ के बारे में यह जानकारी प्राप्त करना चाहते हैं कि आखिर क्या कारण है कि इस पेड़ को सहलाने पर पेड़ की टहनियां हिलने लगती है।\n← 100 Crore Dream Fulfilled In One Year.\nAccording To The Height, How Much Should Be The Weight Of The Body. →


झारखंड: बीजेपी युवा मोर्चा के कार्यकर्ताओं ने स्वामी अग्निवेश को पीटा, कपड़े फाड़े | Jharkhand: BJP Yuva Morcha activists beat Lord Agnivesh, tear off clothes\nHome > देश > झारखंड: बीजेपी युवा मोर्चा के कार्यकर्ताओं ने स्वामी अग्निवेश को पीटा, कपड़े फाड़े\nJan Shakti Bureau17 July 2018 10:48 AM GMT\nसामाजिक कार्यकर्ता स्वामी अग्निवेश के साथ मारपीट की घटना सामने आई है. झारखंड के पाकुड़ जिले में उनके साथ मंगलवार को मारपीट की घटना हुई थी. कथित तौर पर बीजेपी युवा मोर्चा के कार्यकर्ताओं ने उन्हें मारा और कपड़े भी फाड़े डाले. स्वामी अग्निवेश यहां पर पहाड़िया महा सम्मेलन में हिस्सा लेने के लिए आए हुए थे. घटना सामने आने के बाद राज्य के मुख्यमंत्री रघुबर दास ने मामले की जांच के आदेश दे दिए हैं.\nस्वामी अग्निवेश शहर के एक कार्यक्रम में हिस्सा लेने गए हुए थे. होटल से निकलने के बाद बीजेपी युवा मोर्चा के कार्यकर्ताओं ने उनपर हमला बोल दिया. बताया जा रहा है कि ये कार्यकर्ता स्वामी अग्निवेश द्वारा बीफ खाने को लेकर दिए गए बयान से नाराज थे. ऐसा नहीं है कि स्वामी अग्निवेश के साथ पहली बार मारपीट की घटना घटी हो. इससे पहले मई, 2011 में गुजरात के अहमदाबाद में एक जनसभा के दौरान स्वामी अग्निवेश के साथ एक संत ने अभद्रता की थी. जनसभा के दौरान संत ने स्वामी अग्निवेश को थप्पड़ मार दिया था. उस समय अमरनाथ में शिवलिंग के बारे में अग्निवेश ने एक बयान दिया था जिससे संत नाराज थे.


तारक मेहता में दया भाभी की जगह लेगी ये बोल्ड अभिनेत्री ! - JASUS\nतारक मेहता में दया भाभी की जगह लेगी ये बोल्ड अभिनेत्री !\nमुंबई : रुपाली गांगुली स्टारर टीवी शो अनुपमा आज का सबसे पॉपुलर सीरियल माना जाता है. लेकिन हमेशा ऐसा नहीं होता। एक समय था जब टीवी शो ‘ये है मोहब्बतें’ की टीआरपी सबसे ज्यादा होती थी। शो की लीड एक्ट्रेस दिव्यांका त्रिपाठी दहिया ने घर में लोकप्रियता हासिल की। दिव्यांका इन दिनों केपटाउन में हैं और अपने अगले शो की शूटिंग कर रही हैं।\nइसी बीच दिव्यांका से जुड़ी एक दिलचस्प जानकारी सामने आई है। मीडिया रिपोर्ट्स के मुताबिक दिव्यांका त्रिपाठी दहिया को टीवी के सबसे पॉपुलर शो ‘तारक मेहता का उल्टा चश्मा’ में दयाबेन का रोल ऑफर किया गया था. हालांकि, उन्होंने इस ऑफर को ठुकरा दिया। इस बारे में दिव्यांका त्रिपाठी दहिया की ओर से अभी तक कोई बयान नहीं आया है और दिव्यांका इस खबर की पुष्टि करेंगी।\nआपको बता दें कि यह खबर ऐसे समय में आई है जब दिशा वकानी के शो में वापसी को लेकर काफी चर्चा हो रही है। ‘तारक मेहता का उल्टा चश्मा’ में दिशा वकानी का किरदार इस शो के सबसे सफल और मशहूर किरदारों में से एक है। दिशा वकानी के शो में दयाबेन का रोल प्ले कर रही हैं, जिनके बोलने का अंदाज, फनी एक्टिंग, सब कुछ पसंद किया जाता है.\nदिव्यांका त्रिपाठी की बात करें तो वह इन दिनों अपकमिंग रियलिटी टीवी शो खतरों के खिलाड़ी सीजन 11 की शूटिंग में बिजी हैं। दिव्यांका शो में कैसा परफॉर्म करेंगी ये तो वक्त के साथ साफ हो जाएगा, लेकिन शो में उनके आने से शो की डिमांड और पॉपुलैरिटी दोनों बढ़ गई हैं.T t


शिमला: महिला ने किया सुसाइड, बैडरूम में लटकी लाश, परिजनों का इंतजार | shimla - News in Hindi - हिंदी न्यूज़, समाचार, लेटेस्ट-ब्रेकिंग न्यूज़ इन हिंदी\nशिमला: महिला ने किया सुसाइड, बैडरूम में लटकी लाश, परिजनों का इंतजार\nशिमला में शख्स ने किया सुसाइड.\nडीएसपी दिनेश शर्मा ने कहा कि मामले से जुड़े हर पहलू की जांच की जा रही है. पोस्टमॉर्टम के बाद ही मौत के कारणों का पता चल पाएगा.\nLast Updated: June 2, 2020, 4:45 PM IST\nशिमला. हिमाचल प्रदेश की राजधानी शिमला (Shimla) के उपनगर मैहली एक महिला की आत्महत्या (Sucide) का मामला सामने आया है. पुलिस (Police) के मुताबिक, महिला की उम्र 33 वर्ष है और इसकी6साल की एक बेटी है. फिलहाल, पुलिस ने लाश को फंदे से नहीं उतारा है और परिजनों का इंतजार किया जा रहा है.\nदरवाजा तोड़कर घुसी पुलिस\nजानकारी के मुताबिक, मंगलवार को जब महिला दरवाजा नहीं खोल रही थी तो परिवार वालों ने पुलिस को सूचना दी. पुलिस मौके पर पहुंची. दरवाजे की कुंडी तोड़कर जब कमरे में दाखिल हुए तो सामने महिला फंदे से झुलती हुई मिली. महिला के गले में चुनरी का फंदा मिला जो पंखे के हुक से बांधा हुआ था. महिला का पति चंडीगढ़ में रहता है.\nमायके वालों को दी सूचना\nपुलिस ने तुरंत घटना की सूचना मृतका के मायके वालों को दी और फोरेंसिक एक्सपर्ट को मौके पर बुलाया गया. मृतका के परिजन चंडीगढ़ में रहते हैं. जब तक वो नहीं आते तब तक लाश को उतारा नहीं जाएगा. परिजनों की मौजूदगी में लाश को कब्जे में लेकर पोस्टमॉर्टम किया जाएगा. पुलिस परिवार वालों से पूछताछ कर रही है. इस घटना के पीछे क्या कारण हैं, पुलिस इसका पता लगा रही है.\nपंजाबी परिवार फ्लैट में रहता था\nपुलिस के मुताबिक, यह पंजाबी परिवार है और मैहली में एक फ्लैट में रहता है. मौके पर पहुंचे फोरेंसिक एक्पसर्ट नसीब पटियाल ने कहा कि प्रथम दृष्टया आत्महत्या का मामला लग रहा है. घटना स्थल से सभी साक्ष्य जुटा लिए गए हैं. मृतका के मायके वालों के आने तक घटना स्थल को सील कर दिया गया है.डीएसपी दिनेश शर्मा ने कहा कि मामले से जुड़े हर पहलू की जांच की जा रही है. पोस्टमॉर्टम के बाद ही मौत के कारणों का पता चल पाएगा.\nFirst published: June 2, 2020, 2:07 PM IST


#RioOlympic: क्वार्टरफाइनल में चीन से हारे किदाम्बी श्रीकांत - Inkhabar\n#RioOlympic: क्वार्टरफाइनल में चीन से हारे किदाम्बी श्रीकांत\n#RioOlympic: क्वार्टरफाइनल में चीन से…\nरियो ओलम्पिक में आज भारत के किदम्बी श्रीकांत का मुकाबला चीन के लिन डान के से था. अपने क्वार्टरफाइनल मुकाबले में श्रीकांत ने अच्छा गेम खेला लेकिन क्वार्टरफाइनल मुकाबला जीत ना सके.\n#RioOlympic: Kidambi Srikanth lost to China in the quarterfinals\nरियो डी जेनेरियो. रियो ओलम्पिक में आज भारत के किदम्बी श्रीकांत का मुकाबला चीन के लिन डान के से था. अपने क्वार्टरफाइनल मुकाबले में श्रीकांत ने अच्छा गेम खेला लेकिन क्वार्टरफाइनल मुकाबला जीत ना सके. श्रीकांत यह मुकाबला 21-6, 11-21, 21-18 से हार गए.\nमैच की शुरुआत में किदम्बी श्रीकांत ने टॉस जीता और कोर्ट व सर्विस चुनी. सर्विस के बाद ही श्रीकांत ने क्रॉस कोर्ट स्मैश मारकर पहला अंक बटोर लिया था लेकिन पहले गेम के इंटरवल तक डॉन 11-1 की बढ़त पर थे और 21-16 से उन्होंने पहला सेट अपने नाम किया.\nइसके बाद दूसरा सेट 19 मिंट में 21-11 से जीत कर किदम्बी श्रीकांत ने एक एक से बराबरी कर ली. हालांकि इसके बाद तीसरा सेट 21-18 से जीत कर लिन डान ने क्वार्टरफाइनल मैच अपने नाम कर लिया.\nबता दें कि चीन के लिन डान दो बार के ओलंपिक चैंपियन रहा चुके हैं. इस से पहले प्री क्वार्टरफाइनल मैच में डेनमार्क के येन ओ योर्गेंसन के खिलाफ श्रीकांत ने मुकाबला जीता था. प्री क्वार्टरफाइनल मैच में श्रीकांत ने अच्छे आक्रमण के साथ साथ डिफेन्स भी बहुत अच्छे से किया था. वहीं डॉन को अंतिम 16 में बाय मिला था और वह सीधे क्वार्टरफाइनल में प्रवेश कर गए थे.


Koshi Live-कोशी लाइव बिहार में ड्राइविंग लाइसेंस बनाने में होगा बदलाव, अब एमवीआइ के सामने नहीं होगा ड्राइविंग टेस्ट - Koshi Live-कोशी लाइव\nHome पटना बिहार बिहार में ड्राइविंग लाइसेंस बनाने में होगा बदलाव, अब एमवीआइ के सामने नहीं होगा ड्राइविंग टेस्ट\nबिहार में ड्राइविंग लाइसेंस बनाने में होगा बदलाव, अब एमवीआइ के सामने नहीं होगा ड्राइविंग टेस्ट\nकोशी लाइव Tuesday, March 02, 2021 पटना, बिहार,\nबिहार में ड्राइविंग लाइसेंस\nपटना. राज्य भर में ड्राइविंग लाइसेंस जारी करने का नियम जल्द ही बदल जायेगा. बदले नियम में एमवीआइ के सामने टेस्ट नहीं होंगे.\nराज्य में खुलने वाले ड्राइविंग ट्रेनिंग स्कूल से ही प्रमाण पत्र लेना काफी होगा. उसी के आधार पर चालकों को ड्राइविंग लाइसेंस मिल जायेगा.\nहाल ही में परिवहन सचिव संजय कुमार अग्रवाल ने विभागीय अधिकारियों के साथ वीडियो कांफ्रेंसिंग की थी.\nइसमें उन्होंने साफ कहा कि अब ड्राइविंग लाइसेंस लेने के लिए खुलने वाले ड्राइविंग ट्रेनिंग स्कूल से ही प्रमाण पत्र लेना काफी होगा.\nआवेदकों को एमवीआइ के सामने जांच प्रक्रिया से गुजरने की जरुरत नहीं होगी. चूंकि राज्य में खुलने वाले 61 प्राईवेट ड्राइविंग ट्रेनिंग स्कूल की प्रक्रिया अंतिम चरण में है. जल्द ही विभाग की ओर से इस बाबत आदेश जारी हो जाये.\nविभाग इस प्रस्ताव पर फिलहाल काम कर रहा है. बिहार में अभी ड्राइविंग लाइसेंस के लिए ऑनलाइन आवेदन के बाद लर्निंग लाइसेंस दिया जाता है.\nअंतिम तौर पर लाइसेंस देने के पहले आवेदकों को गाड़ी चलाने के लिए टेस्ट देना होता है. दोपहिया वाहन के लिए लाइसेंस लेने पर आम तौर पर अंग्रेजी अक्षर आठ तो कार का लाइसेंस लेने वालों से पीछे चलाकर आने-जाने को कहा जाता है.\nइस जांच की जिम्मेवारी एमवीआइ के पास रहती है, लेकिन एमवीआइ की परीक्षा में 99 फीसदी पास तो सडक पर 80 फीसदी फेल हो रहे चालकों के मद्देनजर विभाग अब इस व्यवस्था में परिवर्तन करने जा रहा है.\nPostado por कोशी लाइव �s Tuesday, March 02, 2021


BBC SPECIAL: नरेंद्र मोदी एक मॉडल हैं, एक हीरो हैं- चीफ़ जस्टिस पटना हाईकोर्ट - BBC News हिंदी\nBBC SPECIAL: नरेंद्र मोदी एक मॉडल हैं, एक हीरो हैं- चीफ़ जस्टिस पटना हाईकोर्ट\nजस्टिस मुकेश रसिक भाई शाह पटना हाईकोर्ट के चीफ़ जस्टिस बने हैं. इस रविवार 12 अगस्त को बिहार के राज्यपाल सत्यपाल मलिक ने राजभवन में उन्हें शपथ दिलाई.\nजस्टिस शाह इससे पहले गुजरात हाई कोर्ट में जज थे. साल 1982 में गुजरात हाई कोर्ट में उन्होंने वकालत की शुरुआत की थी. साल 2004 में वो वहां के जज बने और एक साल बाद वो स्थाई जज बने.\nपटना के स्थानीय पत्रकार नीरज प्रियदर्शी ने जस्टिस शाह से उनकी प्राथमिकताओं और उनके जुडिशल करियर के बारे में लंबी बात की.\nसवालः 1982 से गुजरात हाई कोर्ट में आपने वकालत शुरू की. बाद में एडिशनल जज बने. फिर जज बने, और अब चीफ जस्टिस. एक वकील के चीफ जस्टिस बनने तक का संघर्ष कैसा होता है?\nजवाबः नथिंग इज इम्पॉसिबल. मैंने हर फील्ड में काम किया है. क्रिमिनल लॉयर रहा हूं. दीवानी मुकदमे भी लड़े हैं. उसका उदाहरण है. पॉक्सो के एक मामले में मेरे जजमेंट में की गई टिप्पणी बाद में देश का कानून बन गई.\nसवालः क्या थाउस टिप्पणी में?\nजवाबः उसमें क्या था कि, आप लोग जानते हो कि पॉक्सो का कानून कितना स्ट्रिक्ट हो गया है. जो दुष्कर्म जैसा अपराध करते हैं उनमें भय तो होना ही चाहिए इसलिए बदलने का कोई सवाल ही नहीं है. पर कभी-कभी क्या होता है कि ये जो 17, 18 वाले लड़के होते हैं...\nजवाबः हां, उन लोगों को पता नहीं होता कि ये कन्सेंट से करेंगे तो भी ये एक अपराध है. तो बेचारे को क्या होता है कि 10-15 साल की सजा हो जाती है, कम से कम 10 साल की. इस तरह उनका 10 साल चला जाता है. मैंने जजमेंट में आखिर में लिखा था कि ऐसे मामलों को ध्यान में रखते हुए जागरुकता फैलाने की ज़रूरत है. तो ये जो यंगस्टर्स हैं, पहले वो ये जान लें कि सहमति के बावजूद भी वे 10 साल के लिए जेल जा सकते हैं. आप समझ सकते हो कि 10 साल तक कोई लड़का जेल में रहेगा तो कैसा बनकर बाहर निकलेगा.\nदूसका जजमेंट जो मैंने दिया था वो फॉरेस्ट डिपार्टमेंट का केस था. 546 लोग न्याय का इंतज़ार कर रहे थे. काफी केस चला था. मैंने डिपार्टमेंट के लोगों को बुलाया और बोला कि ये लोग तैयार हैं लम्पसम कॉम्पेन्सेशन देने के लिए. कोई नहीं जानता कि कौन जीतेगा, कौन हारेगा. सरकार तो कभी-कभी कहती है कि सुप्रीम कोर्ट तक जाएंगे. मैंने बोला ये तो बगल का काम है. सभी 546 लोग वहीं थे. तो मैंने लास्ट डे सेटलमेंट करवाया.\nसभी खुश थे क्योंकि मुआवज़े के तौर पर उन्हें सात करोड़ रुपए मिले थे. गुजरातियों के लिए ये मेरा आखिरी प्रयास था. इस तरह मैंने हमेशा संतुलन रखने की कोशिश की.\nयह भी पढ़ें | हम गायों के क़ानूनी अभिभावक: हाई कोर्ट\nसवालःआप ऐसे वक़्त बिहार में आए हैं, जब महिला सुरक्षा की बात सबसे अधिक हो रही है. मुज़फ़्फरपुर का बालिका गृह कांड चर्चा में है. पटना हाई कोर्ट में इसे लेकर पीआईएल भी दायर हुआ है. आपका अभी क्या कहना है और समझना है बिहार और उत्तर प्रदेश के शेल्टर होम से आ रही इन खबरों पर?\nजवाब: ये मामला अभी न्यायालय के अधीन है. फ़िलहाल मैं इस बारे में कोई कमेंट नहीं कर सकता. मैंने अभी-अभी ही तो कार्यभार संभाला है.\nजवाबः बिल्कुल. मेरा काम देखिए. मैंने 15-16 घंटे काम किए हैं. मुझे सबसे तेज जज कहा जाता था. मैंने दिन भर में 100-110 मैटर चलाए हैं. और पूरी निष्ठा से चलाए हैं.\n(जस्टिस शाह के मोबाइल की घंटी बजती है. अगले एक मिनट पांच सेकेंड तक वो किसी से गुजराती में बात करते हैं. बातचीत सुनकर ऐसा लगता है कि किसी ने उन्हें कार्यभार संभालने पर बधाई और शुभकामनाएं देने के लिए फोन किया है.)\n...मैं आपको बताऊं, वास्तव में मैंने अपने पूरे करियर में5लाख से अधिक जजमेंट दिए हैं. एकाध जजमेंट को छोड़कर कोई भी सुप्रीम कोर्ट से रिवर्स नहीं हुआ. दो साल पहले तक गुजरात में 23 लाख पेंडिंग केस थे. अब 15-16 लाख के करीब हैं.\nयह भी पढ़ें | सुप्रीम कोर्ट में पहली बार तीन महिला जज\nसवाल: बतौर चीफ जस्टिस ये आपका पहला अनुभव होगा. इसके पहले तक आप जज रहे हैं. अहमदाबाद में रहते हुए आपने ट्रैफिक को लेकर काफी काम किया है. खबरों में ऐसा पढ़ने को मिलता है. अब आप पटना में हैं. अहमदाबाद और पटना में ट्रैफिक की एक जैसी स्थिति है. एक जज के तौर इस शहर को कैसे देखते हैं?\nजवाब: अभी आगे-आगे देखिए होता है क्या? मैं कर्म में विश्वास करता हूं. मैं बताऊं आपको, गुजरात से निकला तो एक इमेज तैयार की गई थी कि पटना जा रहे हो तो वहां ये सब करना होगा जो यहां किए हो. सच बताऊँ. एक ही दिन में मैं पटना का हो गया.\nयहां के लोग बहुत अच्छे हैं. सच्ची बताऊं. यहां की भूमि बहुत पवित्र है. हर शहर और हर स्टेट की अपनी समस्या होती है. एक नज़रिया और एक कमिटमेंट चाहिए. आप कोई भी काम करो, कमिटमेंट से करो.\nवहां हमने 69 पेज का एक ऑर्डर किया था. बैड रोड, पॉटहोल, ट्रैफिक के बारे में. उसमें 50 से अधिक पेज तो केवल दिशा-निर्देश थे.\nऔर जो कहते हैं ना अहमदाबाद स्मार्ट सिटी है, तो सिटी स्मार्ट नहीं होता, कोई सिटी को स्मार्ट बनाना है तो सिटिजन को स्मार्ट बनाना पड़ेगा. सबको इसे अपना शहर मानना पड़ेगा. नहीं मानेंगे तब तक कोई भी कुछ भी नहीं कर पाएगा. अकेले प्रशासन क्या-क्या करेगा. कुछ नहीं कर सकता. वो तो खाली पेनाल्टी लेगा. अनुशासित होने के लिए उसके बाद किसी को कुछ करना है तो अपने आप को करना है. गुजरात में अपने-आप में लोग स्मार्ट हो रहे हैं.\nइलाहाबाद हाई कोर्ट के जज शुक्ला से काम क्यों छीना गया?\nसवालः अहमदाबाद हाई कोर्ट की अपेक्षा पटना हाई कोर्ट का डिस्पोजल रेट कम है. इसके लिए आप क्या करेंगे?\nजवाबः मैं प्लानिंग में भरोसा करता हूं. सभी ज़िला जजों के साथ मीटिंग करूंगा. कहूंगा कि कम से कम जज पूरे दिन काम करें. एक बात बताऊं. खाली शिकायत करने से कुछ नहीं होता. अधिकारी कम हैं. जज कम हैं. आपको यह मानना पड़ेगा. जरूरी है कि जो भी आप काम करिए उसमें अपना मैक्सिमम आउटपुट दीजिए तो ही हो सकता है.\nमेहनत आपकी होगी, लेकिन जो फल होगा वो भगवान देगा. भगवान हमेशा आपके साथ रहेगा यदि आप समाज की भलाई के लिए काम करते हैं. सबका काम करने का तरीका अलग है. मैं एक स्ट्रिक्ट और अनुशासित आदमी हूं. सबको साथ लेकर ही काम हो सकता है. वो तो भगवान का दिया था कि मैं जज बना. सब भगवान की कृपा है. मैं अपनी हर संभव कोशिश करूंगा बिहार गुजरात जैसा हो जाए.\nसवाल: लेकिन, गुजरात और बिहार में बहुत अंतर है.\nजवाब: आप एकदम सही हैं. लेकिन कोई भी ऐसी चीज नहीं है जो नहीं हो सकती है. पब्लिक अवेयरनेस क्रिएट करना चाहिए, जैसे ये बात कि ये शहर मेरा है, मैं अपने पटना को नंबर वन बनाना चाहता हूं. आखिर क्यों नहीं होगा. और यह होगा. हमें लोगों तक जाना है. स्कूल, कॉलेज, यूनिवर्सिटी में जाना है. आम आदमी के पास जाना है कि देखो ये होगा, जरूर होगा.\nसवाल:आप गुजरात से हैं. गुजरात को लेकर लोगों के मन में कई तरह की धारणाएं हैं. आपके यहां आने के बाद से बहुत तरह की बातें भी निकल कर आई हैं. आप प्रधानमंत्री नरेंद्र मोदी और भाजपा अध्यक्ष अमित शाह के राज्य से हैं. तो लोग कहते हैं कि आप तो मोदी और अमित शाह के शहर से हैं. एक गुजराती के लिए इस परसेप्शन से बाहर निकलना कितना ज़रूरी होता है. सब लोग आपको मोदी से जोड़ लेते हैं, ऐसा क्यों होता है?\nजवाब: क्योंकि नरेंद्र मोदी एक मॉडल हैं. वह एक हीरो हैं. जहां तक मोदी की बात है तो पिछले एक महीने से यही चल रहा है. सोशल मीडिया पर ऐसे सैकड़ों क्लिपिंग्स हैं. रोज़ पेपर में भी यही चलता है.\nसवाल: इधर हाल फिलहाल में हिंदुत्व, राष्ट्रवाद जैसे मुद्दे छाए हुए हैं. सुप्रीम कोर्ट और हाई कोर्ट से इसे लेकर पिछले दिनों में कई टिप्पणियां भी आई थीं. अगर हम केवल हिंदुत्व की बात करें तो इसे लेकर आप क्या सोचते हैं?\nजवाबः मैटर स्टडी नहीं किया है, जाने दो. मैं काम करने में भरोसा रखता हूं. कर्म ही पूजा है.\nसवालः आपको व्यक्तिगत तौर पर ये नहीं लगता कि ये थोड़ा ज़्यादा हो रहा है. एक विशेष धर्म अथवा जाति को लेकर यह ठीक नहीं है?\nजवाब: मेरी बात इनमें मायने नहीं रखती.\nसवालः आप चीफ जस्टिस हैं. आपका परसेप्शन मायने रखता है.\nजवाबः जो भी है. इसके लिए मैं आपको बस इतना ही कहना चाहूंगा कि एक जज सिर्फ अपने जजमेंट से बोलता है. कल को मैं सुप्रीम कोर्ट का चीफ जस्टिस हो जाऊं और आपको इंटरव्यू दूं तो ठीक है. वैसे हमें केवल अपने जजमेंट से ही बोलना होता है.\nसवालः आप बिहार के नए चीफ जस्टिस हैं. पटना के लोगों को क्या कहना चाहेंगे.\nजवाबः पटना को कहना चाहूंगा कि लोग कायदा पालन करें. क़ानून का पालन करें. नियम और कायदे का पालन करने से कोई शहर ऐसा नहीं जो दूसरों को चुनौती नहीं दे सकता. लोगों को न सिर्फ़ पटना में बल्कि बिहार के हर शहर में इसका पालन करना होगा.\nअधिकांश आईएएस, आईपीएस इसी राज्य से आते हैं, लेकिन क्या होता है कि ये लोग तैयार होकर बाहर चले देते हैं. अपने राज्य के लिए भी कुछ सोचना होगा. ये सोचो कि मेरे स्टेट को मेरी तरह आवाज़ की ज़रूरत है.


एटीएम छुए बिना अब निकालें पैसे, जानें कैसे...\nकोरोना महामारी फैलने के पहले तक लोग बैंक जाने के बजाए एटीएम से पैसे निकालने को सुविधाजनक मानते थे। लेकिन कोविड-19 महामारी क्या फैली, लोग अह एटीएम से पैसे निकालने में संक्रमण होने का डर महसूस करने लगे हैं\nCoronavirus के बीच दिल्ली सरकार का बड़ा फैसला, बढ़ सकती हैं राजधानी में न रहने वालों की मुश्किलें\nकोरोना वायरस महामारी के समय दिल्ली सरकार की तरफ से ऐसा फैसला आया है जो दिल्ली वालों के लिए भले ही फायदेमंद हो लेकिन बाहर वालों को मुश्किल में डाल सकता है।\nयह आयुर्वेदिक दवा मिटा सकती है भारत से Coronavirus, शुरू हुआ clinical trial\nकोरोना वायरस महामारी ने पूरी दुनिया को हलकान कर रखा है। इसे ठीक करने के लिए दुनिया भर में रिसर्च चल रहे हैं। वैज्ञानिक इस खतरनाक वायरस की दवा और वैक्सीन बनाने के लिए दिन रात एक कर रहे हैं।\nजानिए, क्‍यों होती है फूड एलर्जी ?\nआज जैसे-जैसे हमारी जीवन शैली बदलती जा रही है, उसी के साथ-साथ खानपान का बाजार भी बढ़ रहा है। इसकी वजह से फूड एलर्जी का खतरा बढ़ने की आशंका भी तेज हो गई है। आखिर क्‍या होती है फूड एलर्जी ?\nकहीं जल्दबाजी में आप घर बैठे ब्लड प्रेशर तो नहीं नाप रहे? अगर आपका जवाब हां है तो आपके लिए कुछ चीजों का जानना बहुत ज़रूरी है।\nलखनऊ में मियावाकी पद्वति के अनुसार ही विकसित किए जाएं वन : मुकेश कुमार मेश्राम


होम > उत्पादों > बेलनाकार रोलर असर Nu1009m\n(बेलनाकार रोलर असर Nu1009m के लिए कुल 24 उत्पादों)\nXibei Bearing Co.,Ltd. is one of the बेलनाकार रोलर असर Nu1009m leading brands in China. It is the factory & supplier specializing in manufacturing बेलनाकार रोलर असर Nu1009m. Offer high quality बेलनाकार रोलर असर Nu1009m atacheap wholesale price.\nथोक चीन से बेलनाकार रोलर असर Nu1009m , लेकिन कम कीमत के अग्रणी निर्माताओं के रूप में सस्ते बेलनाकार रोलर असर Nu1009m खोजने की आवश्यकता है। बस बेलनाकार रोलर असर Nu1009m पर उच्च गुणवत्ता वाले ब्रांडों पा कारखाना उत्पादन, आप आप क्या चाहते हैं, बचत शुरू करते हैं और हमारे बेलनाकार रोलर असर Nu1009m का पता लगाने के बारे में भी राय, आप में सबसे तेजी से उत्तर हम करूँगा कर सकते हैं।


अफसर बेटी को देख इंस्‍पेक्‍टर पिता ने किया सैल्‍यूट, तस्‍वीरें हो रहीं वायरल | BB News Live Hindi Breaking, Sport Politics, Bhojpuri Bollywood Samachar\nनई दिल्‍ली. हर पिता को अपनी बेटी पर नाज़ होता है और अगर बेटी उससे भी बड़ी अफसर बन जाए तो उसकी खुशी का ठिकाना ही नहीं रहता. ऐसा ही कुछ नजारा भारत-तिब्‍बत सीमा पुलिस (ITBP) की पासिंग आउट परेड में देखने को मिला, जहां इंस्‍पेक्‍टर पिता ने अपनी सहायक कमांडेंट बेटी को अपने ही अंदाज में सैल्‍यूट किया. भारत-तिब्‍बत सीमा पुलिस में इंस्‍पेक्‍टर के पद पर तैनात निरीक्षक कमलेश कुमार के लिए रविवार का दिन कभी न भूल पाने वाला एक पल था. उनकी बेटी दीक्षा भारत-तिब्‍बत सीमा पुलिस में शामिल होने वाली दो महिला अधिकारियों में से एक है. उनकी बेटी जब उनके सामने पहुंची तो उन्‍होंने एक अफसर की तरह ही उसे सैल्‍यूट किया.\nबता दें कि आईटीबीपी ने 2016 में यूपीएससी परीक्षा के माध्‍यम से महिला लड़ाकू अधिकारियों की कंपनी कमांडर के रूप में नियुक्ति की थी. दीक्षा भी इसी परीक्षा का हिस्‍सा थीं. आईटीबीपी अकादमी मसूरी के पासिंग आउट परेड में दीक्षा जब अपने पिता कमलेश कुमार के सामने आईं तो कमलेश अपने आपको रोक नहीं पाए और उन्‍होंने बेटी को सैल्‍यूट कर दिया. कमलेश कुमार के चेहरे की मुस्‍कुराहट बेटी पर उनके गर्व को प्रदर्शित कर रही थी.\nभारत-तिब्‍बत सीमा पुलिस के पासिंग आउट परेड में इंस्‍पेक्‍ट कलेश कुमार बेटी दीक्षा को सैल्‍यूट करते हुए. फोटो- @ITBP_official\nपिता और बेटी के इस खास पल को आईटीबीपी ने अपने आधिकारिक ट्विटर हैंडल से शेयर किया था जो अब सोशल मीडिया पर तेजी से वायरल हो रही है. आईटीबीपी ने इन खास फोटो को शेयर करते हुए लिखा है इंस्पेक्टर कमलेश कुमार ने दिल को छू लेने वाली तस्वीर में अधिकारी बेटी को किया सलाम.\nपिता और बेटी के इस खास पल को आईटीबीपी ने अपने आधिकारिक ट्विटर हैंडल से शेयर किया है. फोटो- @ITBP_official\nबता दें कि इस पासिंग आउट परेड के मुख्‍य अतिथि उत्‍तराखंड के मुख्‍यमंत्री पुष्‍कर सिंह धामी थे. मुख्‍यमंत्री धामी ने आईटीबीपी के महानिदेशक एसएस देसवाल के साथ मिलकर दो महिला अधिकारियों प्रकृति और दीक्षा के कंधो पर सहायक कमांडेंट का बैच लगाया. पासिंग आउट परेड के दौरान नए अधिकारियों ने देश की सेवा और रक्षा करने की शपथ ली.\nPrevious articleकपिल सिब्बल के घर डिनर पर एकजुट हुए विपक्षी नेता, बोले- भाजपा के खिलाफ मिलकर लड़ना होगा\nNext articlePM मोदी ने इशारों में दिया चीन को संदेश, समुद्री विवादों का समाधान अंतरराष्ट्रीय कानून के आधार पर हो